b'\n_START_ARTICLE_\nKettula (Suomusj\xc3\xa4rvi)\n_START_PARAGRAPH_\nKettula on kyl\xc3\xa4 Suomusj\xc3\xa4rvell\xc3\xa4 Salossa Varsinais-Suomen maakunnassa l\xc3\xa4hell\xc3\xa4 Nummi-Pusulan rajaa. Kettulassa on m\xc3\xb6kkeillyt mm. itse Urho Kekkonen. Viel\xc3\xa4 kymmenkunta vuotta sitten Kettulassa oli kyl\xc3\xa4kauppa ja posti. Parikymment\xc3\xa4 vuotta sitten lakkautettiin kamariherra Hjalmar Linderin vuonna 1913 Kettulan kyl\xc3\xa4l\xc3\xa4isille lahjoittama kansakoulu ._NEWLINE_Nyky\xc3\xa4\xc3\xa4n kyl\xc3\xa4ss\xc3\xa4 on noin sata asukasta, mutta kes\xc3\xa4isin v\xc3\xa4kiluku monikertaistuu m\xc3\xb6kkil\xc3\xa4isten (n. 300) my\xc3\xb6t\xc3\xa4. Kettulassa sijaitsee my\xc3\xb6s Kettulan pirtti, joka vihittiin k\xc3\xa4ytt\xc3\xb6\xc3\xb6n vuonna 1932. Pirtill\xc3\xa4 j\xc3\xa4rjestet\xc3\xa4\xc3\xa4n kes\xc3\xa4isin tansseja ja muita juhlia. MTK:n s\xc3\xa4\xc3\xa4ti\xc3\xb6ll\xc3\xa4 on Kettulassa mets\xc3\xa4omaisuutta ja Kettulan tila, jota k\xc3\xa4ytet\xc3\xa4\xc3\xa4n MTK:n kokous-, seminaari-, tiedotus- ja edustusk\xc3\xa4yt\xc3\xb6ss\xc3\xa4. MTK omistaa Kettulan maista noin puolet. Kettulassa on 13 j\xc3\xa4rve\xc3\xa4 tai lampea kuten Oksj\xc3\xa4rvi, Kyl\xc3\xa4nalanen, Iso-Torava, Pikku-Torava ja Kaituri. Suomusj\xc3\xa4rven patikka Ry:n 25 kilometrin pituinen vaellusreitti Ketunkierros, kulkee enimm\xc3\xa4kseen Kettulan kyl\xc3\xa4n alueella.'